**Հիմնավորում**

**Հայաստանի Հանրապետության Արագածոտնի մարզի Շենավան համայնքում մանկապարտեզի շենքի կառուցման վերաբերյալ**

**Շենավան համայնքի մասին**

ՀՀ Արագածոտնի մարզի Շենավան համայնքում բնակվում են մոտ 2000 մարդ, որից շուրջ 90-ը նախադպրոցական տարիքի երեխաներ են:

**Հանրօգուտ ծրագիր**

Ծրագրով նախատեսվում է ՀՀ Արագածոտնի մարզի Շենավան համայնքում կառուցել 300-400քմ մակերեսով մանկապարտեզի մասնաշենք` բաղկացած 4 ննջասենյակներից, 3 խաղասենյակներից, 1 դահլիճից և 1 խաղահրապարակից, որը հնարավորություն կընձեռնի համայնքի թվով 90 երեխաների համար նախադպրոցական կրթության:

Ծրագրով նախատեսվում է ներդնել շուրջ 198 մլն. ՀՀ դրամ, որից 184 մլն դրամը հատկացվելու է ՀՀ տարածքային զարգացման հիմնադրամի կողմից, իսկ 14 մլն ՀՀ դրամը` Շենավան համայնքի բյուջեից: Ըստ տարիների ներդրումներն իրականացվելու են հետևյալ չափաբաժնով`

2017թ.-կատարվել է 7 մլն. ՀՀ դրամի չափով ներդնում

2018թ.- կատարվելու է 3 մլն. ՀՀ դրամի չափով ներդնում

2019թ.- կատարվելու է 4 մլն. ՀՀ դրամի չափով ներդնում

**Ծրագրից ակնկալվող արդյունքները**

Մանկապարտեզի կառուցումը կնպաստի համայնքում նկատվող արտագաղթի կանխմանը, երիտասարդ ընտանիքների հայրենի գյուղում ամրապնդմանը, գյուղատնտեսության ծավալների ընդլայմանը և զբաղվածների թվի ավելացմանը:

Ծրագրի իրականացման արդյունքում հնարավոր կլինի ապահովել երեխաների համար որակյալ կրթություն: